 Ijọba bẹrẹ atunṣe ileeṣẹ omi-ẹrọ lỌyunỌffa, nipinlẹ Kwara : Lati fopin si iya to maa n jẹ araalu lasiko ọgbẹlẹ, ijọba ipinlẹ Kwara ti bẹrẹ atunṣe awọn ẹrọ ipese omi nijọba ibilẹ Ọyun ati Ọffa, eyi to ti dẹnukọlẹ tipẹ.Igbesẹ yii waye latari akitiyan ijọba Gomina Abdulrazaq Abdulrahman lati pese omi to mọ gaara to ṣee mu ati buwẹ fun araalu.Ṣaaju nijọba ti ṣe atunṣe awọn ibudo ipese omi ẹrọ kaakiri ipinlẹ Kwara, eyi to n pese omi fun araalu nijọba ibilẹ Ọyun ati Ọffa jẹ ọkan lara awọn ibudo to nilo atunṣe.Lara igbesẹ tijọba tun ti gbe ni ṣiṣe atunṣe awọn tanki omi Up Lawal tijọba ana pada yi si Up Kwara eyi ti wọn ti pati, to wa kaakiri igboro ilu Ilọrin fun lilo.ALAROYE ṣakiyesi pe awọn onimọ-ẹrọ ṣi wa lẹnu iṣẹ lasiko ta a fi n ko iroyin yii jọ. caption: Awọn ẹnginia to n ṣiṣẹ nibudo ipese omi fun ijọba Ọyun ati Ọffa 